Snorre Torfinnsson

Snorre Torfinnsson (norrønt og islandsk Snorri Þorfinnsson, sjeldnare Snorri Karlsefnisson,Snorri Karlsefinsson er brukt i   fødd mellom 1004 og 1013, død 1090) var son av oppdagarane Torfinn Karlsevne og Gudrid Torbjørnsdotter. Han blir rekna for å vera den første etniske europearen som blei fødd i Amerika, og han var ein viktig pådrivar for å innføra kristendommen på Island.

 Familie 
Fødselsdatoen til Snorre Torfinnsson er usikker. Fødselstal som 1005, 1009, og 1012 er blitt lanserte, men alle er samde om at han var fødd mellom 1005 og 1013. Han kan ha fått namn etter oldefar sin, Snorri Þórðarson, eller etter Snorri Þorbrandsson som ikkje var ein slektning, men var med på ferda.

Etter Grønlendingesoga var Snorre tre år då familien forlét Vinland på grunn av problem med dei innfødde der, skrælingane. Familien drog då attende til Glaumbær i Seyluhreppur på Island.

I tekstar frå 1200-talet, rundt 200 år seinare, står det at Snorre Torfinnsson og Snorre Torgrimsson var pådrivarar for kristninga av Island. Ifølgje Grønlendingesoga bygde Snorre den første kyrkja på Glaumbær. Blant etterkommarane hans finn ein fleire islandske biskopar.

Snorre Torfinnsson fekk to barn; dottera Hallfrid og sonen Torgeir. Hallfrid blei mor til Torlak Runolfsson, biskopen i Skálholt på Island. Ein av etterkommarane til Snorre sin bror Torbjørn, Bjørn Gilsson, blei biskop på Hólar. Torgeir var far til Yngvild, som var mor til Brand Sæmundarsson, biskop på Hólar. (1983 ed., p.71)

 Ettermæle 

 Sidan Snorre Torfinnsson blei fødd på Vinland (Newfoundland), blir han rekna som den første europearen som blei fødd i Nord-Amerika. Dette gjeld berre om ein ikkje reknar Grønland til verdsdelen. Det gjekk kring 560 år før den neste etniske europearen blei fødd i same verdsdel, Martín de Argüelles, som blei  fødd av spanske innvandrarar i St. Augustine i Florida.
 I 2002 oppdaga amerikanske arkeologar restane etter eit tusen år gammalt langhus på nordkysten av Island. Ein trur dette var gardsbruket til Snorre Torfinnsson. Langhuset blei funne nær Glaumbær folkemuseum, utanfor landsbyen Sauðárkrókur, og blei samanlikna med den store festsalen skildra i Beowulf.

Familietre

Kjelder

Bibliografi
Tekstar
. For Eiríks saga rauða A=Hauksbók, B=AM 557=Skálholtsbók.

Omsetjing



Studiar

Denne artikkelen bygger på «Snorre Torfinnsson» frå  og «Snorri Thorfinnsson» frå , den 12. juli 2021.  

Kategori:Islendingar frå norrøn tid